Sriram Chauhan
श्रीराम चौहान (जन्म 20 सितंबर 1953) एक भारतीय राजनीतिज्ञ और उत्तर प्रदेश की 18वीं विधान सभा के सदस्य हैं जो खजनी निर्वाचन क्षेत्र का प्रतिनिधित्व करते हैं। वे 1999 में संसदीय कार्य राज्य मंत्री और 1999 से 2001 तक वाजपेयी के तीसरे मंत्रालय में उपभोक्ता कार्य, खाद्य और सार्वजनिक वितरण राज्य मंत्री रहे। वे उत्तर प्रदेश के बस्ती से 13वीं लोकसभा के लिए सांसद चुने गए थे। 1975 में आपातकाल में उन्हें जेल में डाल दिया गया था। चौहान का जन्म राम नरेश और केशरी देवी के घर 20 सितंबर 1953 को उत्तर प्रदेश के बस्ती जिले (अब संत कबीर नगर जिले में) के खलीलाबाद शहर में हुआ था। ओ स्नातकोत्तर छथि आ किसान स्नताकोटार महाविद्यालय, बस्तीमे शिक्षा प्राप्त कयने छथि। चौहान ने अक्टूबर 1971 में गैंडा देवी से शादी की, जिनसे उनकी दो बेटियां और एक बेटा है। वे पेशे से एक किसान हैं। राजनीतिक जीवन में चौहान उत्तर प्रदेश की 17वीं विधानसभा के सदस्य रहे हैं। 2017 से, उन्होंने धनघाटा निर्वाचन क्षेत्र का प्रतिनिधित्व किया है और भारतीय जनता पार्टी के सदस्य हैं। वे लगातार तीन बार बस्ती (लोकसभा निर्वाचन क्षेत्र) से पूर्व सांसद रहे हैं। 2017 के चुनाव में उन्होंने समाजवादी पार्टी के उम्मीदवार अल्गू प्रसाद को 16,909 मतों के अंतर से हराया था। उन्हें 21 अगस्त 2019 को योगी आदित्यनाथ मंत्रालय में राज्य मंत्री (स्वतंत्र प्रभार) नियुक्त किया गया है। 2022 के उत्तर प्रदेश विधानसभा चुनाव में, चौहान ने खजानी निर्वाचन क्षेत्र से चुनाव लड़ा और प्रतिद्वंद्वी समाजवादी पार्टी की रूपवती बेलदार को 37,101 मतों से हराया। पद रखे गए